*Her kan I plukke, hvad I synes er relevant for jeres beretning og tilføje konkrete lokale resultater og tiltag.*

# Årets gang i 2024

Velkommen til generalforsamlingen i XX lokalforening. 2024 har været et år, med stort fokus - men lykkelig vis også mange lyspunkter på kræftområdet og ikke mindst fuld fart på foreningslivet i Kræftens Bekæmpelse.

# Sammen lykkes vi!

”Sammen lykkes vi” var ikke blot temaet på årets repræsentantskabsmøde, hvor 284 delegerede fra 78 lokalforeninger deltog, men også et udtryk for det styrkede samarbejde, der er sket på tværs af Kræftens Bekæmpelses mange frivillige gennem 2024.

Blandt andet blev 2024 året, hvor Frivilligtræf så dagens lys. Her samledes 176 frivillige fra lokalforeningerne og styregrupperne i Stafet For Livet for at udveksle erfaringer og få ny inspiration til det lokale frivillige arbejde. Frivilligtræf erstattede i 2024 forsøgsvis Lokalforeningskonferencen og Stafet For Livets Kick-Off. Forsøget gentages i 2025, hvorefter det evalueres om mødeformen skal fortsætte.

Demokratidage 2024: Lokalforeningsfrivillige i tæt dialog med folketingspolitikere om kræftplan V

Demokratidage blev i 2024 holdt for anden gang. Her gik 50 frivillige på tværs af lokalforeninger, regionsudvalg og hovedbestyrelse i Kræftens Bekæmpelse sammen for at mødes med folketingspolitikere fra deres lokalområde. Næsten 40 lokalforeninger har været repræsenteret og lykkedes med at komme i dialog med XX folketingspolitikere. Samtaleemnet i dette års Demokratidage var palliation, senfølger og rygestop som optakt til Folketingets forhandlinger om Kræftplan V.

Sundhedsstrukturkommission og aftale om ny sundhedsreform

Også i forbindelse med det store forberedelsesarbejde forud for aftalen om ny sundhedsreform har lokalforeningerne være aktive. Lokalforeninger og regionsudvalg kom allerede tilbage i 2023 med input til sundhedsstrukturkommissionens arbejde på to store onlinemøder med direktør Jesper Fisker, der samtidig var udpeget som formand for kommissionen. Og igen da kommissionen sendte sin rapport i høring, bidrog lokalforeningerne med feedback og input til høringssvar på et onlinemøde med formand Helen Bernt Andersen.

Røgfri Fremtid og Senfølger – genvalgt som Politisk Fokus på repræsentantskabsmødet i maj 2024

Et samlet repræsentantskab besluttede i maj at forlænge de to politiske indsatser, Røgfri Fremtid og Senfølger, for lokalforeninger indtil 2026.

Her er der nok at arbejde videre med!

Røgfri Fremtid omfatter nu også det store problem med nikotinprodukter. Mange lokalforeninger har allerede kastet sig ud i det vigtige oplysningsarbejde om nikotinens skadevirkninger og afholdt forældremøder og møder i samarbejde med den lokale SSP.

Også på senfølgeområdet er der sket nye tiltag med særligt fokus på arbejdsmarkedet og den ofte svære tilbagevenden til job efter lang tids sygdom. Flere lokalforeninger har gjort et stort stykke arbejde og stået for stormøder med det lokale jobcenter, rehabiliteringscenter og praktiserende læger for at dele viden om senfølger og skabe bedre forhold for mennesker med senfølger og deres tilbagevenden til arbejdsmarkedet.

# Fantastiske indsamlingsresultater

Intet af vores arbejde for forskning, forebyggelse og patientstøtte kan lade sig gøre uden midler. Danskerne bakker fortsat økonomisk op om kræftsagen, og 2024 bød også her på fantastiske indsamlingsresultater.

Stafet For Livet havde igen en flot sæson – Helt som forventet var der lidt færre stafetter end sidste år. Til gengæld havde de 49 afholdte stafetter både flere deltagere og højere indtjening. Det indsamlede beløb blev samlet set således godt en million højere end i 2023.

Til Landsindsamlingen meldte omkring 1.500 frivillige sig som indsamlingsledere, mens mere end 16.000 indsamlere samlede i alt 38 millioner ind – det næstbedste resultat nogensinde. Her i lokalforeningen/kommunen indsamlede vi xxxxx kr. (I kan finde det lokale resultat på: <https://www.cancer.dk/indsamling/resultater/>)

Til Lyserød Lørdag stod lokalsamfund og erhvervsliv igen sammen om kræftsagen og samlede ind over hele landet. Her i området indsamlede vi XXXXX (resultaterne er opgjort per postnummer, og I kan se jeres resultat i bilaget)

I oktober løb Knæk Cancer af stablen og nåede et flot indsamlingsresultat på 133 millioner kroner. Der blev arbejdet på tværs af hele foreningen under Knæk Cancer, og igen i år blev der afholdt 16 Tænd Et Lys-arrangementer landet over. Mange steder blev de arrangeret i et samarbejde mellem frivillige fra Stafet For Livet, lokalforeninger og kræftrådgivninger.

Man kan se de mange projekter, som Knæk Cancer gennem årene har bidraget til, på hjemmesiden [www.cancer.dk/detgaarpengenetil](http://www.cancer.dk/detgaarpengenetil)

# Lokale aktiviteter

Det var noget af alt det, der har fyldt noget for hele Kræftens Bekæmpelse nationalt. Lokalt har vi i 2024 desuden …